PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**KOMPIUTERIŲ SISTEMŲ INŽINIERIAUS**

**PAREIGYBĖS APRAŠYMAS**

**NR. 21**

**I. BENDROJI DALIS**

1. Tauragės r. Skaudvilės gimnazijos kompiuterių sistemų inžinierius yra priskiriamas specialistų grupei.
2. Pareigybės lygis: kompiuterių sistemų inžinierius priskiriamas B lygio pareigybei.
3. Pareigybės paskirtis: Tinkamai užtikrinti kompiuterinės ir organizacinės technikos, legalios programinės įrangos ir kompiuterinių tinklų veikimą, gimnazijos duomenų bazių, elektroninio skambučio ir stebėjimo kamerų veikimą bei apsaugą.
4. Pareigybės pavaldumas: Kompiuterių sistemų inžinierius pavaldus gimnazijos direktoriaus pavaduotojam ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Kompiuterių sistemų inžinierius einantis šias pareigas, turi atitikti specialiuosius reikalavimus:

1. būtinas ne žemesnis kaip aukštesnysis išsilavinimas ar specialusis vidurinis išsilavinimas įsigytas iki 1995 metų;
2. turi turėti galiojančią sveikatos medicininio patikrinimo pažymą;
3. kompiuterių instaliavimą ir parengimą darbui;
4. lokalių ir globalių kompiuterių tinklų išmanymas;
5. bendruosius reikalavimus valstybės ir savivaldybių institucijų ir įstaigų interneto svetainėms, viešo naudojimo kompiuterių tinkluose neskelbtinos informacijos kontrole ir ribojamos viešosios informacijos platinimu;
6. mokėti dirbti su „Microsoft Office“ programiniu paketu, interneto svetainės turinio valdymo sistema;
7. duomenų bazių priežiūros ir administravimo įgūdžiai;
8. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais IT naudojimą;
9. Lietuvos Respublikos Autorių teisių ir gretutinių teisių apsaugos įstatymą.

**III. ŠIAS PAREIGAS EINANČIO DARBUOTOJO FUNKCIJOS**

1. Kompiuterių sistemų inžinierius vykdo šias funkcijas:
   1. parengia naudojimui gimnazijos kompiuterinę ir organizacinę techniką, perduoda ją gimnazijos darbuotojams, veda atitinkamus kompiuterinės ir organizacinės technikos registracijos žurnalus;
   2. atlieka gimnazijos kompiuterinės technikos, kompiuterinių tinklų diagnostiką ir remontą;
   3. nerečiau kaip kartą per pusmetį atlieka kompiuterių kietųjų diskų profilaktiką;
   4. nerečiau kaip kas du mėnesiai atlieka kompiuterių kietųjų diskų skenavimą antivirusine programa ir atnaujina antivirusines programas;
   5. prižiūri gimnazijos interneto svetainę;
   6. savo darbe nenaudoja nelegaliai įsigytos programinės įrangos, o legaliai įsigytos programinės įrangos nenaudoja neteisėtai;
   7. kaupia gimnazijos įsigytą programinę įrangą, dalykines bei metodines kompiuterines programas, jas instaliuoja gimnazijos kompiuteriuose;
   8. kontroliuoja, kad kompiuteriuose būtų vartojama tik legali ir laisvai, naudojama programinė įranga;
   9. užtikrina interneto nepertraukiamą veikimą;
   10. užtikrina svarbių duomenų saugumą vietiniame tinkle tam naudojant vietinio tinklo resursų publikavimo slaptažodžius arba visai uždraudžiant publikavimą;
   11. saugo lokaliniais aktais nustatytus gimnazijos duomenų apsaugos slaptažodžius ir prisijungimo kodus;
   12. prižiūri ir konfiguruoja elektroninį skambutį, užtikrina savalaikį jo veikimą;
   13. užtikrina vaizdo stebėjimo kamerų nepertraukiamą veikimą ir duomenų apsaugą;
   14. užtikrina savalaikį ir kokybišką informacijos viešinimą gimnazijos vizualinių priemonių (televizorių, multimedijų) pagalba;
   15. atlieka gimnazijos apskaitai tvarkyti ir mokėjimams atlikti skirtų informacinių sistemų naudojimo kontrolę;
   16. prižiūri ir kontroliuoja, kad, vykdant IKT numatytas priemones, būtų laikomasi norminių aktų ir techninių dokumentų reikalavimų;
   17. teikia pagalba gimnazijos darbuotojams dirbantiems su kompiuterine technika, moko saugiai dirbti;
   18. teikia pasiūlymus, kaip gerinti kompiuterinės technikos, programinės, sisteminės ir periferinės įrangos būklę;
   19. vykdo teisėtus gimnazijos direktoriaus nurodymus.

**IV. ATSAKOMYBĖ**

1. Kompiuterių sistemų inžinierius atsako už:
   1. administracijos atstovo informavimą apie susirgimą, traumas, ligas;
   2. už patikėtos informacijos slaptumą;
   3. už patikėtas intelektualias ir materialines vertybes;
   4. už teisingą, patikimą, ilgalaikį kompiuterinės ir organizacinės technikos, programinės ir sisteminės įrangos naudojimą.
2. Darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.
3. Kompiuterių sistemų inžinierius nevykdantis ar netinkamai vykdantis pareigybės aprašyme nustatytas funkcijas, nesilaikantis Darbo kodekse nustatytų darbuotojo pareigų ar kitų teisės aktų reikalavimų, reglamentuojančių jo funkcijų vykdymą, atsako Lietuvos Respublikos teisės aktų nustatyta tvarka.
4. Kompiuterių sistemų inžinieriui už darbo drausmės pažeidimus gali būti taikoma drausminė atsakomybė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)